kardosdrur/scandi-wiki huggingface dataset:
James Maddison

James Daniel Maddison (født 23. november 1996) er en engelsk professionel fodboldspiller, som spiller for Premier League-klubben Tottenham Hotspur og Englands landshold.

Klubkarriere

Coventry City 
Maddison begyndte sin karriere med lokalklubben Coventry City, hvor han gjorde sin førsteholdsdebut i august 2014.

Norwich City

Skifte og lejeaftaler 
Maddison skiftede i februar 2016 til Norwich City, og blev som del af aftalen lejet direkte tilbage til Coventry for resten af sæsonen. Han blev igen udlejet i august 2016, denne gang til skotske Aberdeen.

Førsteholdsgennembrud 
Maddison fik sin chance på førsteholdet i 2017-18 sæsonen, og især efter Daniel Farkes ankomst som træner, fik han en central rolle for klubben. Efter sæsonen blev Maddison kåret til årets spiller i klubben.

Leicester City 
Maddison skiftede i august 2018 til Leicester City. Han blev i 2021-22 sæsonen kåret til årets spiller i klubben.

Tottenham Hotspur 
Efter Leicester led nedrykning i 2022-23 sæsonen, skiftede Maddison i juni 2023 til Tottenham Hotspur.

Landsholdskarriere

Ungdomslandshold 
Maddison har repræsenteret England på U/21-niveau.

Seniorlandshold 
Maddison gjorde sin debut for Englands landhold den 14. november 2019.

Titler 
Leicester City

 FA Cup: 1 (2020-21)
 FA Community Shield: 1 (2021)

Individuelle

 PFA Championship Årets hold: 1 (2017-18)
 Norwich City Sæsonens spiller: 1 (2017-18)
 Leicester City Årets spiller: (2021-22)

Referencer

Eksterne henvisninger 

 

Fodboldspillere fra England
Fodboldlandsholdsspillere fra England
Fodboldspillere fra Coventry City F.C.
Fodboldspillere fra Norwich City F.C.
Fodboldspillere fra Aberdeen F.C.
Fodboldspillere fra Leicester City F.C.
Fodboldspillere fra Tottenham Hotspur F.C.
Deltagere ved verdensmesterskabet i fodbold 2022
Mathias Heise

Mathias Ebenhard Heise (født 5. september 1993) er en dansk jazz-mundharmonikaspiller, keyboardspiller og komponist.

Liv og karriere 

Mathias Heise er født i Rødovre og bor i København. Som otteårig så Mathias Heise Amin Jensen spille mundharmonika i tv-underholdningsprogrammet Hit med sangen og han begyndte derefter selv at spille mundharmonika. Efter at have spillet nogle år på diatonisk mundharpe (bluesmundharmonika), skiftede Mathias Heise i 2011 til kromatisk mundharmonika og har efterfølgende næsten udelukkende spillet denne type mundharmonika. I sin skoletid gik han på Rødovre Musikskole og siden på Sankt Annæ Gymnasium, hvor han gik på musikalsk grundkursus (MGK) og blev student. Efter gymnasiet gik han et år på Rytmisk Musikkonservatorium, som den første nogensinde med mundharmonika som hovedinstrument.

Mathias Heise har nævnt den belgiske mundharmonikaspiller Toots Thielemans som et af sine store forbilleder.

Mathias Heise Quadrillion 

Mathias Heise Quadrillion blev dannet i 2014 og spiller en blanding af funk, rock og jazz. Mathias Heise spiller mundharmonika og keyboard, samt skriver det meste af bandets materiale. De øvrige medlemmer er Mads Christiansen (guitar), David Vang (bas) og Aksel Stadel Borum (trommer).

I 2015 udkom debutalbummet Sudden Ascent, som blev nomineret til Årets nye jazznavn ved Danish Music Jazz Awards samme år.

Det blev efterfulgt i 2017 af Decadence. Det blev mikset og mastered af Erik Zobler.

I 2022 udkom gruppens tredje og selvbetitlede album Quadrillion.

The Beast med DR Big Band 

I 2018 skrev og arrangerede Mathias Heise otte numre til et album med DR Big Band, som fik titlen "The Beast". Albummet blev nomineret som bedste jazzalbum ved Danish Music Jazz Awards i 2019.

Hæder 
 2019 Hartmann Diplom-prisen
 2018 Præmie fra Legatudvalget for Musik under Statens Kunstfond
 2017 Ben Webster-prisen (den yngste modtager nogensinde)
 2016 Kronprinsparrets Stjernedryspris
 2015 Vinder af Danske Populærautorers (DPAs) talentkonkurrence "Årets nye jazzstjerne"
 2013 Chromatic Harmonica World Championship i jazzmundharmonika ved Hohner's World Harmonica Festival i Trossingen, Tyskland.
 2012 Rødovre Musikpris

Udvalgt diskografi 
Mathias Heise har blandt andet medvirket på følgende indspilninger.

Projekter 
Udover Mathias Heise Quadrillion spiller Mathias Heise i følgende projekter:

 Mathias Heise Quintet/Quartet
 Heise/von Bülow Duo (med guitarist Pelle von Bülow)
 Mads Mathias Heise (med sanger og saxofonist Mads Mathias)
 Mathias Heise og Bjarke Mogensen
 Nordic Quartet (et dansk/norsk samarbejde)

Referencer

Eksterne henvisninger 
 Mathias Heises webside

Jazzmusikere fra Danmark
Barcău

Barcău eller Bereteu (rumænsk eller Berettyó på ungarsk) er en flod som har sin oprindelse i distriket Sălaj, Rumænien. Den er omkring 167 km lang med et afvandingsområde på 5.812 km2. Efter at have krydset distriktet Bihor i Rumænien og provinserne Hajdú-Bihar og Békés i Ungarn, løber den ud i Sebes-Körös (rumænsk: Crișul Repede ) nær Szeghalom. Dens længde i Rumænien er 134 km.

Den øvre del af Barcău, opstrøms for Răchita, kaldes lokalt Ștei, Berchesei eller Bărcașu. Strækningen mellem sammenløbene med Răchita og Toplița er lokalt kendt som Tusa. Navnet Barcău bruges kun efter dets sammenløb med Toplița.

Byer og landsbyer 
Følgende byer og landsbyer ligger langs floden Barcău, fra kilden til mundingen: i Rumænien: Valcău de Jos, Boghiș, Nușfalău, Ip, Suplacu de Barcău, Balc, Abram, Marghita, Abrămuț, Sălazd, Sălaz, Tung Kismarja, Pocsaj, Gáborján, Berettyóújfalu, Szeghalom.

Bifloder 
Følgende floder er bifloder til floden Barcău (fra kilden til mundingen):

 Fra venstre: Valea Răchitelor, Toplița, Iaz, Valea Mare, Groapa, Cerăsei, Marca, Borumlaca, Săldăbagiu, Bistra, Valea Albă, Tria, Valea Fânețelor , Almațelor, Almațic, Milațic
 Fra højre: Comăneasa, Ip, Camăr, Curătura, Dijir, Inot, Cheț, Valea Lacului, Făncica, Sânnicolau, Roșiori, Ier

Referencer 

Floder i Ungarn
Vandløb i Rumænien
Johannes Krüger

Johannes Krüger (født 1941) er en dansk professor i geografi, som bl.a. i Island har forsket i gletsjere og landskaber, og deres samspil med klima og klimaforandringer.

De senere år har Krüger gjort sig bemærket med et par kontroversielle klimaskeptiske bøger, hvor han afviser den meget udbredte bekymring for menneskeskabte klimaforandringer og stiller spørgsmålstegn ved behovet for grøn omstilling.

Karriere 
Krüger blev i 1969 cand.scient. i geografi og har lige siden været ansat ved Københavns Universitet, først som adjunkt, dernæst i årene 1974-2002 som lektor, og siden 2002 som professor. Hans videnskabelige arbejde har haft fokus på glacialgeologi og landskabsformer i Danmark, og her især Sjælland, men han har også gennemført omfattende undersøgelser af grønlandske og islandske gletsjere, især Myrdalsjökull, som også er emnet for hans doktorafhandling fra 1994.

Ved siden af sit videnskabelige arbejde har Krüger været aktiv i studienævn ved Geografisk Institut og Det naturvidenskabelige Fakultet ved Københavns Universitet. Han har desuden været medlem eller leder af flere skandinaviske og internationale videnskabelige udvalg og er reviewer på en række videnskabelige tidsskrifter, bl.a. Boreas, Earth Surface Processes and Landforms, Journal of Glaciology, Paleo-3, Quaternary Science Reviews, Sedimentary Geology, Sedimentology og The Holocene.

Foruden en omfattende liste af videnskabelige artikler har Krüger udgivet en hel del populærvidenskabelige artikler.

Krüger blev i 1996 tildelt Hans Egede Medaljen af Det Kongelige Danske Geografiske Selskab.

Bibliografi 
Udvalgte udgivelser:

Referencer 

Professorer fra Københavns Universitet
Geografer fra Danmark
Modtagere af Hans Egede-medaljen
Kismet

Kismet er en amerikansk stumfilm fra 1920 af Louis J. Gasnier.

Medvirkende 
 Otis Skinner som Hajj the Beggar
 Rosemary Theby som Kut-al-Kulub
 Elinor Fair som Marsinah
 Marguerite Comont som Nargis
 Nicholas Dunaew som Nasir
 Herschel Mayall som Jawan
 Fred Lancaster som Zayd
 Leon Bary som Caliph Abdullah
 Sidney Smith som Jester
 Hamilton Revelle som Wazir Mansur
 Tom Kennedy som Kutayt
 Sam Kaufman som Amru
 Emmett King som Wazir Abu Bakr
 Fanny Ferrari som Gulnar
 Emily Seville som Kabirah

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Kissing Cup's Race (film fra 1920)

Kissing Cup's Race er en britisk stumfilm fra 1920 af Walter West.

Medvirkende 
 Violet Hopson som Constance Medley
 Gregory Scott som Lord Hilhoxton
 Clive Brook som Lord Rattlington
 Arthur Walcott som John Wood
 Philip Hewland som Vereker
 Adeline Hayden Coffin som Lady Corrington
 Joe Plant som Bob Doon

Referencer

Eksterne henvisninger 

 

Stumfilm fra Storbritannien
Britiske film fra 1920
Dramafilm fra Storbritannien
Far Mathias' Døtre

Far Mathias' Døtre er en tysk stumfilm fra 1920 af Ernst Lubitsch.

Medvirkende 
 Jakob Tiedtke som Mathias Kohlhiesel
 Henny Porten som Liesel
 Emil Jannings som Peter Xaver
 Gustav von Wangenheim som Paul Seppl
 Willy Prager

Referencer

Eksterne henvisninger 

 

Stumfilm fra Tyskland
Tyske film fra 1920
Komediefilm fra Tyskland
Kri-Kri, die Herzogin von Tarabac

Kri-Kri, die Herzogin von Tarabac er en tysk stumfilm fra 1920 af Frederic Zelnik.

Medvirkende 
 Lya Mara som Kri-Kri
 Johannes Riemann
 Gisela Werbisek
 Wilhelm Diegelmann
 Hans Junkermann
 Hermann Picha
 Helene Voß
 Karl Platen
 Fritz Schulz
 Ernst Behmer

Referencer

Eksterne henvisninger 

 

Stumfilm fra Tyskland
Tyske film fra 1920
Kurfürstendamm (film)

Kurfürstendamm er en tysk stumfilm fra 1920 af Richard Oswald.

Medvirkende 
 Conrad Veidt
 Asta Nielsen som Lissy / Mulattin / Filmstar / Koechin Maria
 Erna Morena som Frau von Alady
 Henry Sze som Dr. Li
 Rosa Valetti som Frau Lesser
 Paul Morgan
 Rudolf Forster som Ernst Duffer
 Theodor Loos som Raoul Hasenzwing

Referencer

Eksterne henvisninger 

 

Stumfilm fra Tyskland
Tyske film fra 1920
Dramafilm fra Tyskland
Die Kwannon von Okadera

Die Kwannon von Okadera er en tysk stumfilm fra 1920 af Carl Froelich.

Medvirkende 
 Max Adalbert
 Albert Bennefeld
 Lil Dagover som Kwannon
 Robert Forster-Larrinaga som Georg
 Hanna Gath
 Ernst Gronau
 Leonhard Haskel
 Hans Junkermann
 Werner Krauss som Harlander
 Margarete Kupfer
 Alexander Köckert
 Nils Landberg
 Marija Leiko som Ingele von Geortz
 Paul Morgan
 Alice Reppert
 Karl Römer
 Lillibel Schroth
 Walter Supper
 Otto Treptow
 Alina von Mielewska
 Elsa Wagner
 Emmy Wyda

Referencer

Eksterne henvisninger 

 

Stumfilm fra Tyskland
Tyske film fra 1920
Der står et billede af dig på mit bord

"Der står et billede af dig på mit bord" er en sang af popgruppen Rollo & King, som vandt Dansk Melodi Grand Prix 2001. Sangen blev derved kvalificeret til at deltage ved Eurovision Song Contest 2001, hvor den opnåede en andenplads.

Hitlisteplaceringer

Referencer

Eksterne henvisninger 
 

Sange fra Dansk Melodi Grand Prix
Popsange fra Danmark
Singler fra 2000
Nummer-et hits i Danmark
Eurovision Song Contest-sange fra Danmark
Sange fra Eurovision Song Contest 2001
Dansk Melodi Grand Prix 2001
Finlands økonomi

Finlands økonomi er en højt industrialiseret blandet økonomi med en per capita-produktion der er sammenlignelig med vesteuropæiske ekonomier som Frankrig, Tyskland og Storbritannien. den største sektor i Finland er servicesektoren med 72,2% efterfulgt af produktion og raffinering på 31,4 procent. Primærerhverv er på blot 2,9 procent.

International handel er en vigtig økonomisk sektor i fremstillingsindustrien. De største industrier er elektronik (21,6 %), maskiner, køretøjer og andre konstruerede metalprodukter (21,1%), skovindustri (13,1%) og kemikalier (10,9%). Finland har tømmer og adskillige mineral- og ferskvandsressourcer. Skovbrug, papirfabrikker og landbrugsektoren (hvor skatteborgere bruger €2 mia. årligt) er politiske følsomme områder for personer på landet. Hovedstadsregionen genererer omkring en tredjedel af BNP.

I en sammenligning af OECD i 2004 blandt hightech fremstilling i Finland blev landet rangeret som den næstestørste i verden efter Irland. Investeringer i landet var dog under det forventede niveau. Det overordnede kortsigtede udsigt for landet var god og væksten i BNP har været over mange andre lande i EU. Finland har den fjerdestørste vidensøkonomi i Europa efter Sverige, Danmark og Storbritannien. Finlands økonomi toppede rangeringen Global Information Technology 2014 som World Economic Forum udgav om produktionen fra erhvervssektoren, uddannelse og statsstøttet informationsteknologi og kommunikation.

Finland har en højt integreret global økonomi og international handel repræsenterer en tredjedel af BNP. Handel med EU står for 60% af landets samlede handel. De største handelspartnere er Tyskland, Rusland, Sverige, Storbritannien, USA, Holland og Kina. Handelspolitikken bliver styret af EU, hvor Finland traditionelt har været blandt de frie støtter, bortset fra for landbrug. Finland er det eneste af de nordiske lande, der er en del af Eurozonen; Danmark og Sverige har bibeholdt deres traditionelle valutaer, mens Island og Norge ikke er medlemmer af EU.

Referencer
Nærforventning

Nærforventning er en betegnelse for den intense forventning om, at Guds sidste og afgørende indgreb i historien er nært forestående, således som denne forventning optrådte hos Jesus og i Jesus-bevægelsen i Palæstina i det 1. århundrede.

I evangelierne fremgår det, at Jesus forventede, at verdenshistorien i hans levetid, eller i hvert fald i hans disciples levetid, ville standse brat op, at Gud ville blande sig i denne verdens anliggender, gøre en ende på de onde magter, tilintetgøre enorme masser af menneskeheden, og afskaffe de eksisterende politiske og religiøse institutioner. Alt dette ville være optakten til en ny verdensorden – Gudsriget – hvori der ikke længere ville være krige, sygdomme, katastrofer, synd eller død. Denne omvæltning ville være ledsaget af en dom, hvori ”Menneskesønnen” (Jesus) ville komme og dømme ethvert menneske efter dets gerninger: ”For Menneskesønnen skal komme i sin faders herlighed sammen med sine engle, og da vil han gengælde enhver efter hans gerninger. Sandelig siger jeg jer: Nogle af dem, der står her, skal ikke smage døden, før de ser Menneskesønnen komme i sit rige.” (Matthæusevangeliet, kap. 16,27-28)

Efter Jesu død troede hans disciple, at han var opstået fra de døde og var faret op til himlen. I den første generation af Jesus-bevægelsen var der stadig en intens forventning om, at enden var nært forestående, at den opstandne Jesus ville komme ned fra himlen, og at hans tilhængere skulle være sammen med ham i al evighed: ”For Herren selv vil, når befalingen lyder, når ærkeenglen kalder og Guds basun gjalder, stige ned fra himlen, og de, der er døde i Kristus, skal opstå først. Så skal vi, der lever og endnu er her, rykkes bort i skyerne sammen med dem for at møde Herren i luften, og så skal vi altid være sammen med Herren.” (1. Thessalonikerbrev, kap. 4,16-17) Da det viste sig, at Jesus ikke kom i den generations levetid, blev forventningen om hans komme udskudt til en fjern, ubestemt fremtid. Nærforventningen blev til en fjernforventning.

Se også 
 Jesus-bevægelsen
 Urkristendommen
 Parusi

Referencer

Litteratur 
 Per Bilde: En religion bliver til. En undersøgelse af kristendommens forudsætninger og tilblivelse indtil år 110. Anis 2001. .
 Bart D. Ehrman: Jesus. En apokalyptisk profet. Gyldendal 2001. 
 Troels Engberg-Pedersen (red.): Den historiske Jesus og hans betydning. Gyldendal 1998. Af indholdet: Troels Engberg-Pedersen: Gevinst og risiko i jagten på den historiske Jesu. Gerd Theissen: Den kontroversielle historiske Jesus. E.P. Sanders: Jesus i historisk kontekst. Halvor Moxnes: Jesus' galilæiske kontekst. Jens Glebe-Møller: Kristologi fra neden. 
 Niels Hyldahl (1993): Den ældste kristendoms historie. Museum Tusculanum. 1. udgave. 1993. DK5=22.59. 

Bibelske udtryk
Jesusbevægelsen (bevægelse i 20. århundrede)

Jesusbevægelsen opstod i Californien i slutningen af 1960'erne og kulminerede i 1970'erne som en del af hippiebevægelsen. Man erstattede narkotika med ”Jesus-trips”. Jesus blev fremhævet som ”ren kærlighed”. Bevægelsen udviklede en kristendom uden kirke, med det spontane fællesskab om Jesus som centrum. Man organiserede sig i kollektiver, festivaler og gademission. I Danmark blev bevægelsen repræsenteret ved "Unge Kristne". Store dele af Jesusbevægelsen er i dag smeltet sammen med Den karismatiske Bevægelse.

Referencer

Litteratur 
 Gyldendals religionsleksikon. Religion/Livsanskuelse. Gyldendal 1998.

Eksterne henvisninger 
 Jesusbevægelsen i Den Store Danske hos Lex.dk af Mikael Rothstein

 

Religiøse bevægelser i 1900-tallet
Samy Naceri

Saïd Naceri (født 2. juli 1961), kendt som Samy Naceri (), er en fransk skuespiller, der er kendt fra de fire første Taxi-film og La Mentale.

Hæder 
Vinder
 2006: Cannes Film Festival - Best Actor
 1995: Locarno International Film Festival - Best Actor
 1995: Festival du Film de Paris - Special Mention

Nomineret
 1999: Cesar Award for Most Promising Actor

Filmografi 

 1980 : Inspector Blunder (statist)
 1989 : La Révolution française instrueret af Robert Enrico and Richard T. Heffron (uncredited)
 1994 : Léon instrueret af Luc Besson
 1994 : Frères instrueret af Olivier Dahan
 1995 : Coup de vice instrueret af Zak Fishman
 1995 : Raï instrueret af Thomas Gilou
 1996 : Malik le maudit instrueret af Youcef Hamidi
 1996 : La Légende de Dede instrueret af Antonio Olivares
 1997 : Bouge! instrueret af Jérôme Cornuau
 1997 : Autre chose à foutre qu'aimer instrueret af Carole Giacobbi
 1998 : Taxi instrueret af Gérard Pirès
 1998 : Cantique de la racaille instrueret af Vincent Ravalec
 1999 : Un pur moment de rock'n'roll instrueret af Manuel Boursinhac
 1999 : Une pour toutes instrueret af Claude Lelouch
 2000 : Taxi 2 instrueret af Gérard Krawczyk
 2000 : Là-bas, mon pays instrueret af Alexandre Arcady
 2001 : Le Petit Poucet instrueret af Olivier Dahan
 2001 : Nid de guêpes (The Nest) instrueret af Florent Emilio Siri
 2001 : La Merveilleuse Odyssée de l'idiot toboggan instrueret af Vincent Ravalec
 2001 : La Repentie instrueret af Laetitia Masson
 2001 : Féroce instrueret af Gilles de Maistre
 2002 : La Mentale instrueret af Manuel Boursinhac
 2002 : Concerto pour un violon instrueret af Gilles de Maistre
 2002] : Disparu instrueret af Gilles de Maistre
 2002 : Tapis volant instrueret af Youcef Hamidi
 2003 : Taxi 3 instrueret af Gérard Krawczyk
 2003 : Find Nemo instrueret af Andrew Stanton (fransk stemme på Crush the sea turtle)
 2004 : Bab el web instrueret af Merzak Allouache
 2006 : Indigènes instrueret af Rachid Bouchareb
 2007 : Taxi 4 instrueret af Gérard Krawczyk
 2008 : Des poupées et des anges instrueret af Nora Hamidi
 2012 : Ce que le jour doit à la nuit, instrueret af Alexandre Arcady
 2013 : Tip Top
 2013 : Günahsız Günahım (MV)
 2021 : Redemption Day, instrueret af Hicham Hajji

Referencer

Eksterne henvisninger 
 

Skuespillere fra Frankrig
Anders Fynbo

Anders Klarup Fynbo (født 3. juni 1996 i Greve Strand) er en cykelrytter fra Danmark, der kører for Spellman Dublin Port Cycling Team.

Referencer

Eksterne henvisninger 
 
 
 

Personer fra Greve
Mandlige cykelryttere fra Danmark
Bihorbjergene

Bihorbjergene (, ) er en bjergkæde i det vestlige Rumænien. Den er en del af Apusenibjergene, som er en del af Karpaterne.

Massivet har en længde på 25 kilometer fra nordvest til sydøst og en bredde på 14 kilometer. Den ligger øst for byen Ștei i distriktet Bihor og nord for byen Brad i distriktet Hunedoara.

Den højeste top er Cucurbăta Mare, der har en højde på 1.849 moh.; dette er også den højeste top i Apusenibjergene. Andre høje tinder er Buteasa (1.790 m), Cârligatele (1.694 m), Piatra Grăitoare (1.658 m) og Bohodei (1.654 m).

Vlădeasa-massivet er en vulkansk udvidelse af Bihorbjergene mod nord, der når en maksimal højde på 1.836 moh.

Bjerge i Rumænien
Karpaterne
Pankontinentale mesterskaber i curling

De pankontinentale mesterskaber i curling (engelsk: Pan Continental Curling Championships) er et mesterskab for ikke-europæiske curlinglandshold, som hvert år arrangeres af World Curling Federation, og som fungerer som VM-kvalifikation for de ikke-europæiske lande som pendant til EM i curling. 

Etableringen af mesterskabet blev besluttet på World Curling Federations generalforsamling den 11. september 2021 og fungerede i praksis som en fusion af Stillehavsmesterskabet for de hold fra Asien, Oceanien og Afrika samt det panamerikanske VM-kvalifikationssystem.

Den første udgave af mesterskabet blev spillet i oktober-november 2022 i Calgary, Canada.

Mænd

Medaljestatik

Mesterskaber og medaljevindere

Kvinder

Medaljestatik

Mesterskaber og medaljevindere

Se også 
 Olympiske curlingturneringer
 VM i curling
 Junior-VM i curling
 EM i curling
 Stillehavsmesterskabet i curling

Ekstern kilde/henvisning 
 WCF Results & Statistics – Pan Continental Curling Championships

Noter 

 
Etableret i 2022
Cucurbăta Mare

Cucurbăta Mare' (), også kendt som Bihor-toppen, er et bjerg i Bihorbjergene (i Apusenibjergene). Det ligger i den sydøstlige del af distriktet Bihor, tæt på grænsen til Alba, i Rumænien. Det er 1.849 moh. højt, og det højeste bjerg i de Vestrumænske Karpater.

Referencer

Eksterne henvisninger 
 Video of mountain biker ascent

Bjerge i Rumænien
Aspic

Aspic er en kold madret med kød, grøntsager eller fisk i indkogt gelé, der er stivnet i en form.
Der koges en kraftig sky på kød og ben, og ved indkogning kan den i reglen stivne til gelé uden tilsætning af gelatine.

Aspic er gelé med fyld i modsætning til pålægssky, der er en mørk gelé uden fyld. Pålægssky er specielt dansk.

På tysk kan Sülze (sylte) dække over både det, vi på dansk kalder sylte, og aspic, som ikke kan kaldes sylte på dansk.

Eksempler på aspic-retter er: ål i gelé; hummer og rejer i vingelé; vingelé med vindruer; hare i portvinsgelé.

Referencer 

Madretter
Team Give Steel - 2M Cycling Elite

Team Give Steel - 2M Cycling Elite er et dansk cykelhold, som blev etableret i Faxe Ladeplads med start fra 2023-sæsonen. Det kører som et DCU Elite Team, og betragtes som et U23-talenthold. Moderklubben blev DBC Ballerup, og den første navnesponsor var Give Steel.

Holdet blev grundlagt og ejet af el-installatør Martin Flindt Møller, som indtil foråret 2022 havde været teammanager for .

I holdets første sæson stillede det til start i de danske UCI-løb Grand Prix Herning og Fyen Rundt.

Holdet

2024 
“Foreløbig trup”

2023 
Holdets 11 ryttere for den første sæson blev præsenteret den 28. december 2022 i Ballerup Super Arena.

Referencer

Eksterne henvisninger 
 
 
 

DCU Elite Team
Etableret i 2023
Faxe Kommune
KOGA

KOGA er en hollandsk producent af cykler og cykeldele. Firmaet blev grundlagt i 1974, og har hovedkvarter i Heerenveen.

Eksterne henvisninger 

 
 
 

Etableret i 1974
Cykelproducenter
Cykelmærker
Køretøjsproducenter fra Nederlandene